...et kui kirjutada suure tähega Rattamaraton, siis kohe kindlasti oleks kõigil selge olnud, et te ei ole mõelnud mitte Tahko vms rattamaratoni, vaid just nimelt Tartu rattamaratoni?? Et Tartu rattamaraton on suure R-ga, aga näiteks mõne muu Eesti koha rattamaraton ei ole?? Oh loogika, oh loogika...    Lihtne: kui tahate öelda, et räägite Tartu rattamaratonist, siis öelgegi, et räägite Tartu rattamaratonist. Kui  kasutatae lihtsalt sõna rattamaraton, peab olema eelnevast kontekstist selgelt arusaadav, et räägite Tartu rattamaratonist, kui te ikka räägite Tartu rattamaratonist.    Ma ei saa aru, mis subjektiivset segast enamik teist siin peksab. Ma olen nõus, et ma ei tea enamikku asju spordist ja treeningutest, aga kuulge, eesti keele asju tean ma ikka väga hästi, liiati kui mul on Postimehe kaks kogenud keeletoimetajat koos eesti keele andmebaasidega kogu aeg nõuandjana võtta.    Ehk olete nii  kenad ja lõpetate selle totraks tõmmatud vaidluse, sest seda te seekord küll ei võida, mitte mingi nipiga - kui see nipp ei ole muidugi selles, et hakata rääkima sellest, et eesti keele reeglid ei loe. Loevad küll. Katsuge neid teadmata ja tundmata keskkoolist edukalt välja saada. Ja kui te halvas ja lohakas keeles kirjutate, siis igal normaalsel inimesel tekib kahtlus, et kui juba keel on logisev ja vigadega, mis siis veel sisust rääkida.    Priit Pullerits, kelle emakeel on eesti keel - ja selle  üle uhke